Orontes

Orontes (arabisk: نهر العاصي – Nahr al-ʿAsi) er en viktig elv i Midtøsten. 

Den er 571 km lang, kommer fra området nord for Baalbek i Libanon, fortsetter nordover til traktene ved Homs (Hims) i Syria, renner nordover forbi Hama, snur vestover og munner ut i Middelhavet 20 km sørvest for Antakya i Tyrkia. 

I miocen og pliocen hadde området som i dag er Orontes' nedslagsfelt avrenning til Eufrat. Tektoniske prosesser i forbindelse med dødehavsriften snudde fallet i tidlig pleistocen så dagens Orontes bestod av tre uavhengige elver med hvert sitt utløp i Middelhavet. Vulkanutbrudd i pleistocen adskilte Orontes fra kystelvene, og for 6000 år siden førte erosjon i elvedalene til at de tre elvene ble samlet til én. Fiskene i Orontes er nært beslektet med dem i Eufrat og Tigris, men noen nye arter er oppstått etter adskillelsen.

 Referanser 

 Eksterne lenker 


Kategori:Elver i Libanon
Kategori:Elver i Syria
Kategori:Elver i Tyrkia
Kategori:Hatay (provins)
Kategori:Nedbørfelt til Middelhavet
Kategori:Guvernementet Baalbek-Hermel